Uitspraak voorbehou in De Lille, DA se jongste regsgeding | Maroela Media
Die hooggeregshof in Johannesburg het Maandag uitspraak voorbehou in die saak tussen die DA en die Onafhanklike Verkiesingskommissie (OVK) rakende voormalige DA-burgemeester Patricia de Lille.
'n Volbank regters het vandag gesê hy sal sy tyd neem om uitspraak te lewer.
De Lille het 'n klag by die OVK teen die DA aanhangig gemaak. Sy het aangevoer haar voormalige politieke party het sy voorverkiesing-telebemarkingsveldtog gebruik om leuens oor haar te versprei. Die DA het appèl aangeteken teen die OVK se beslissing dat die party die verkiesingskode oortree het deur te sê De Lille is deur die DA afgedank. Die DA betwis ook die OVK se magte om die party te dwing om om verskoning te vra.
Die DA se regspan het aangevoer die woord "afgedank" moenie letterlik opgeneem word nie.
Die OVK het die DA drie dae kans gegee om in die openbaar aan De Lille om verskoning te vra omdat sy werwers aan kiesers gesê het die DA het haar afgedank aangesien sy korrup was. De Lille het in werklikheid bedank en is nooit geleentheid gebied om op die korrupsieklag teen haar te reageer nie.
Die OVK se regspan het gesê valse stellings kan die vryheid en regverdigheid van verkiesings ondermyn.
De Lille het gesê die DA versprei leuens oor haar en as hulle enige bewyse van hul bewerings het, moet hulle dit aan 'n hof voorhou. "Die afgelope twee jaar het die DA probeer om my swart te smeer met valse beskuldigings. Ek het al drie hofsake teen hulle gewen en dié keer is net 'n voortsetting van daardie geveg," het De Lille gesê.
Sy het gesê dit gaan interessant wees om die uitkoms van die DA-aansoek te hoor.
De Lille en die DA se paadjies het in Oktober verlede jaar geskei ná hulle maande lank kop gestamp en regsgedinge gevoer het. De Lille het 'n nuwe politieke party, Good, op die been gebring en boonop tot in die parlement as LP gevorder. Verlede week het pres. Cyril Ramaphosa in 'n verrassende skuif vir De Lille as minister van openbare werke aangestel.
Die OVK se geloofwaardigheid is al so geskend dat almal maar weet wat die uitkoms sal wees
Antie Pat se stories raak nou bietjie "flat"…..dalk moet sy aftree.
Hoe kan een mens soveel politieke sienswyse he soos anti pat. Dalk weet sy self nie vir watse party om meer te stem nie. Baie deurmekaar maar vir my
Ag Patricia….Genoeg !Asb gaan net aan met jou lewe !
Wil ook maar net sê!
DA asb laat die antie haar gang gaan julle het mos nou mooi gesien hoe die wind waai!
Mors asb jul tyd met beter dinge daar was nou al genoeg skade gedoen aan die DA deur dat julle nie die naalstring met haar wil knip nie.